**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(мәктәп туры, 2020-2021 уку елы) 8 нче сыйныф**

**Үткәрү вакыты- 90 минут**

**Максималь балл – 50 балл**

1. **Тәкъдим ителгән сорауларга 2-3 җөмлә белән генә җавап языгыз (25 балл).**

1. Ш.Камалның “Буранда” әсәре нинди жанрга карый? (3 балл)

2. “Буранда” әсәрендә төп конфликтны билгеләп языгыз (3 балл)

3. “Буранда” әсәре аркылы автор нәрсә әйтергә тели? (5 балл)

4. Буран образына язучы нинди мәгънәләр сала? (6 балл)

5\*. Буран, җил образлары образның кайсы төренә карый? Ничек дип уйлыйсың? Аңлатып яз. (8 балл)

1. **Шигъри әсәр белән эш (25 балл).**

Әй бәһале, әй кадерле, әй гөнаһсыз яшь бала!

Рәхмәте бик киң аның, һәрдәм таян син Аллага!

Йа Ходай, күрсәт, диген, ушбу җиһанда якты юл;

Ул – рәхимле; әткәң-әнкәңнән дә күп шәфкатьле ул!

Саф әле күңлең синең, һичбер бозык уй кермәгән,

Пакь телең дә һич яраусыз сүзләр әйтеп күрмәгән.

Пакь җаның һәм пакь тәнең – барлык вөҗүдең пакь синең:

Син фәрештә валчыгысың, йөзләрең ап-ак синең!

Кыйл дога, ихлас белән тезлән дә кыйбла каршына;

Бел аны: керсез күңелдән тугъры юл бар гаршенә!

Әй бәһале, әй кадерле, әй гөнаһсыз яшь бала!

Рәхмәте бик киң аның, һәрдәм таян син Аллага! (*Г.Тукай “Таян Аллага”*).

1. Әлеге шигырьдән рифмалашып килгән сүзләрне табып языгыз (3 балл).

2. Шигырьдә кулланылган тел-сурәтләү чараларын табып, мисалларын күрсәтеп языгыз (6 балл).

3. Шигырь кем исеменнән сөйләнелә? (5 балл)

4. Шигырьдә нинди хис сурәтләнә? (3 балл)

5\*. *Син фәрештә валчыгысың, йөзләрең ап-ак синең* юлларында фәрештә образына шагыйрь нинди мәгънәләр салган? Ничек дип уйлыйсың? Аңлатып яз. (8 балл)